1 329 millió forintos uniós támogatást nyert el a Budapesti Gazdasági Egyetem

A Budapesti Gazdasági Egyetem (BGE) a Széchenyi Terv Plusz Program keretében összesen 1 329 millió forintos támogatást kapott. Az elnyert uniós támogatást a 2022. június és 2026. április közötti időszakban többek között digitális eszköz-, tananyag- és készségfejlesztésre, módszertani képzésekre, a nemzetközi szerepvállalás erősítésé céljából kettős diplomaprogramokra, külföldi tanulmányok támogatására és nyári egyetemek megvalósítására fordítják majd.